ai4bharat/Pralekha huggingface dataset:
সংস্কৃতিমন্ত্রক
প্রত্নতাত্ত্বিক সর্বেক্ষণ দপ্তরের আওতাধীন সমস্ত কেন্দ্রীয় সুরক্ষিত স্মৃতিসৌধগুলি ৬ই জুন থেকে খুলবে : শ্রী প্রহ্লাদ সিং প্যাটেল
নয়াদিল্লী, ৩ জুলাই, ২০২০
কেন্দ্রীয় সংস্কৃতি পর্যটন দপ্তরের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল জানিয়েছেন, সংস্কৃতি মন্ত্রক ও ভারতের প্রত্নতাত্ত্বিক সর্বেক্ষণ দপ্তরের আওতাধীন সমস্ত কেন্দ্রীয় সুরক্ষিত স্মৃতিসৌধগুলি আগামী ৬ই জুলাই থেকে খোলার সিদ্ধান্ত নেওয়া হয়েছে। তিনি বলেন, যে স্মৃতিসৌধ অথবা জাদুঘরগুলি কন্টেইমেন্ট জোনের বাইরে সেগুলিই একমাত্র দর্শকদের জন্য উন্মুক্ত থাকবে। সমস্ত কেন্দ্রীয় সুরক্ষিত স্মৃতিসৌধ এবং স্থানগুলিতে কেন্দ্রীয় স্বাস্থ্য ও পরিবার কল্যাণ মন্ত্রক এবং স্বরাষ্ট্র মন্ত্রকের জারি করা স্বাস্থ্য নিয়মবিধি মেনে চলতে হবে। সেখানে স্যানিটাইজেশনের ব্যবস্থা রাখতে হবে। একইসঙ্গে দর্শকদের সামাজিক দূরত্ব বিধি মেনে চলতে হবে। রাজ্য অথবা জেলা প্রশাসনের পক্ষ থেকে যদি কোন সুনির্দিষ্ট নির্দেশ থাকে তাও কঠোরভাবে প্রয়োগ করা হবে বলেও তিনি জানান।
কোভিড-১৯ মহামারীর জেরে এই স্মৃতিসৌধগুলি বন্ধ করা হয়েছিল। ভারতের প্রত্নতাত্ত্বিক সর্বেক্ষণ দপ্তরের আওতায় বর্তমানে ৩ হাজার ৬৯১টি কেন্দ্রীয় সুরক্ষিত স্মৃতিসৌধ রয়েছে। এরমধ্যে ৮২০টি স্মৃতিসৌধ পুজোপাঠের জন্য গত ৮ই জুন খুলে গিয়েছিল।
ভারতের প্রত্নতাত্ত্বিক সর্বেক্ষণ দপ্তর সমস্ত কেন্দ্রীয় সুরক্ষিত স্মৃতিসৌধ, জাদুঘরগুলি খোলার জন্য যে স্ট্যান্ডিং অপারেটিং প্রসিডিওর চালু করেছে ,তা জানা যাবে নিম্নলিখিত ওয়েবসাইটে। https://asi.nic.in/wp-content/uploads/bsk-pdf-manager/2041_SOP_FOR_OPENING_OF_MONUMENTS.PDF
দর্শকদের জন্য যে নির্দেশিকা জারি করা হয়েছে তা জানা যাবে নিম্নলিখিত লিঙ্কের মাধ্যমে https://asi.nic.in/wp-content/uploads/bsk-pdf-manager/2040_INSTRUCTION_OF_ARCHAEOLOGICAL_SURVEY_OF_INDIA_22-CONVERTED.PDF
(CG/SS/NS
প্রধানমন্ত্রীরদপ্তর
শিবামোগায় প্রাণহানির ঘটনায় প্রধানমন্ত্রীর শোকপ্রকাশ
নতুনদিল্লি, ২২শে জানুয়ারী, ২০২১
প্রধানমন্ত্রী শ্রী নরেন্দ্র মোদী শিবামোগায় প্রাণহানির ঘটনায় গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ শিবমোগায় প্রাণহানির ঘটনায় আমি মর্মাহত। শোকসন্তপ্ত পরিবারগুলিকে সমবেদনা জানাই। আহতদের দ্রুত আরোগ্য কামনা করি। রাজ্যসরকার ক্ষতিগ্রস্তদের সাহায্যের জন্য সব ব্যবস্থা নিয়েছে। “
বিজ্ঞানওপ্রযুক্তিমন্ত্রক
শিল্প ও স্টার্টআপ সংস্থাগুলির ব্যবহারযোগ্য দেশ ব্যাপি বিজ্ঞান ও প্রযুক্তি পরিকাঠামো সুবিধা
নয়াদিল্লী, ১৭ অক্টোবর, ২০২০
স্টার্টআপ ও শিল্প সংস্থাগুলি খুব শীঘ্রই তাদের সরঞ্জাম বিষয়ে গবেষণা ও উন্নয়ন, প্রযুক্তি এবং পণ্য বিকাশের জন্য প্রয়োজনীয় পরীক্ষা-নিরীক্ষা চালাতে সারা দেশ ছড়িয়ে থাকা বিভিন্ন প্রতিষ্ঠান, বিশ্ববিদ্যালয় এবং কলেজগুলিতে বিজ্ঞান ও প্রযুক্তি ক্ষেত্রের সুযোগ সুবিধা গ্রহণ করতে পারবে।
বিজ্ঞান ও প্রযুক্তি দপ্তর বিশ্ববিদ্যালয় ও উচ্চশিক্ষা প্রতিষ্ঠানে বিজ্ঞান ও প্রযুক্তি ক্ষেত্রে পরিকাঠামোগত উন্নয়নের জন্য গঠিত তহবিল- ‘এফআইএসটি’ বা ফিস্ট কর্মসূচিটি পুনর্গঠন করেছে। এর অধীনে বিশ্ববিদ্যালয় ও উচ্চশিক্ষা প্রতিষ্ঠানগুলিতে উচ্চশিক্ষার শেষে বিজ্ঞান ও প্রযুক্তি পরিকাঠামোগত প্রয়োজনীয়তা পূরণের জন্য প্রশিক্ষণের সুবিধা মিলবে। এর পাশাপাশি স্টার্টআপ ও শিল্প সংস্থাগুলির প্রয়োজন অনুযায়ী গবেষণার জন্য সুবিধা পাবে।
এফআইএসটি উপদেষ্টা পর্ষদের নতুন চেয়ারপার্সন ডঃ সঞ্জয় ধান্ডে বলেন, আত্মনির্ভর ভারত গঠনের লক্ষ্য অর্জনের জন্য এবং এফআইএসটি কর্মসূচি সফলভাবে রূপায়ণ করতে ফিস্ট ২.০ নতুনভাবে সাজানো হয়েছে। এরফলে কেবলমাত্র পরীক্ষামূলক কাজই নয়, তাত্ত্বিক কাজ, চিন্তাভাবনা, শিল্পোদ্যোগ এবং গবেষণা ও উন্নয়নমূলক পরিকাঠামো ইত্যাদি ক্ষেত্রে লক্ষ্য অর্জনে সম্ভব হবে। এফআইএসটি ২.০ একটি নতুন দৃষ্টান্ত স্থাপন করবে বলেও জানান তিনি।
বর্তমানে ভারতে বিভিন্ন কেন্দ্র থেকে ৮ হাজার ৫০০ জন গবেষক এই সুবিধা গ্রহণ করছে । গবেষণা ও উন্নয়ন, প্রযুক্তি এবং পণ্য বিকাশের সঙ্গে যুক্ত শিল্প এবং স্টার্টআপ সংস্থাগুলিকে অনেক সময় ভারতের বাইরে বিভিন্ন পরীক্ষাগার থেকে উচ্চস্তরীয় পরীক্ষা-নিরীক্ষা চালাতে হয়। এর কারণ, এই শিল্প ও স্টার্টআপ সংস্থাগুলি এমন সরঞ্জাম কিনতে পছন্দ করেন না যা তাদের কাছে সীমিত ব্যবহারযোগ্য এবং বিশ্ববিদ্যালয় ও অন্যান্য শিক্ষা প্রতিষ্ঠানগুলিতে উচ্চস্তরীয় বিজ্ঞান ও প্রযুক্তি পরিকাঠামোর সুযোগ সুবিধা গড়ে তুলতে পারে না।এবার সেই সমস্যার সমাধান হবে। ২০১৯ সাল পর্যন্ত ২ হাজার ৯১০টি বিজ্ঞান ও প্রযুক্তি দপ্তর এবং স্নাতকোত্তর কলেজ ফিস্ট কর্মসূচির আওতায় ২ হাজার ৯৭০ কোটি টাকা বিনিয়োগ করেছে ।
বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা বলেন দেশে বিজ্ঞান ও প্রযুক্তি পরিকাঠামো ক্ষেত্রে প্রচুর পরিমাণে অর্থ বিনিয়োগ হতে চলেছে। বিজ্ঞান ও প্রযুক্তি দপ্তর বর্তমানে বিজ্ঞান ও প্রযুক্তি পরিকাঠামো তৈরি, কার্যকরী ব্যবহার, রক্ষণাবেক্ষণ, দক্ষতা বৃদ্ধি ইত্যাদি বিষয়ে একটি নির্দেশিকা তৈরি করেছে বলেও তিনি জানান।
CG/SS /NS
(Visitor Counter : 136
অর্থমন্ত্রক
প্রেস বিবৃতি
২০২২ – এ সরকারি বন্ডে ৬.৮৪ শতাংশ পরিশোধ
নয়াদিল্লি, ২২ নভেম্বর, ২০২২
২০২২ – এ সরকারি বন্ডে বকেয়া ব্যালেন্স ৬.৮৪ শতাংশ ১৯ ডিসেম্বর, ২০২২ - এ পরিশোধ করা হবে। উল্লিখিত তারিখ থেকে কোনও সুদ জমা হবে না। নেগোশিয়েবল ইনস্ট্রুমেন্টস অ্যাক্ট, ১৮৮১’র অধীনে কোনও রাজ্য সরকার ঋণ পরিশোধের দিনে ছুটি ঘোষণা করলে, সেই রাজ্যের অর্থ প্রদানকারী দপ্তরগুলি আগের কর্ম দিবসে ঋণ পরিশোধ করবে।
২. ক) সরকারি সিকিউরিটিজ রেগুলেশন, ২০০৭-এর সাব-রেগুলেশন ২৪ এবং ২৪ অনুযায়ী, মেয়াদ পূর্তিতে অর্থপ্রদান, সাবসিডিয়ারি জেনারেল লেজার বা কনস্টিটিউয়েন্ট সাবসিডিয়ারি জেনারেল লেজার অ্যাকাউন্টের আকারে রক্ষিত সরকারি নিরাপত্তার নিবন্ধিত ধারককে দেওয়া হয় অথবা স্টক সার্টিফিকেট, তাঁর ব্যাঙ্ক অ্যাকাউন্টের প্রাসঙ্গিক বিবরণ অন্তর্ভুক্ত করে পে-অর্ডার দ্বারা বা ইলেকট্রনিক মাধ্যমে তহবিল প্রাপ্তির সুবিধা রয়েছে, এমন কোনও ব্যাঙ্ক গ্রাহকের অ্যাকাউন্টে তা ক্রেডিট করা হয়। বন্ডের ক্ষেত্রে অর্থ প্রদানের উদ্দেশ্যে, মূল গ্রাহক বা এই জাতীয় সরকারী বন্ডের পরবর্তী গ্রাহকদের, তাঁদের ব্যাঙ্ক অ্যাকাউন্টের প্রাসঙ্গিক বিবরণ আগে থেকেই জমা দিতে হবে।
খ) তবে, ব্যাঙ্ক অ্যাকাউন্টে প্রাসঙ্গিক বিবরণীর অনুপস্থিতিতে/ইলেক্ট্রনিক মাধ্যমে তহবিল প্রাপ্তির ম্যান্ডেট ঐ নির্দিষ্ট দিনে ঋণ পরিশোধের সুবিধার্থে ২০ দিন আগে প্রদেয় বন্ড টেন্ডার করতে পারেন স্টেট ব্যাঙ্ক অফ ইন্ডিয়ার উপ-কোষাগার এবং শাখাগুলিতে ।
৩. প্রদেয় মূল্য প্রাপ্তির পদ্ধতির সম্পূর্ণ বিশদ বিবরণ পূর্বোক্ত অর্থপ্রদানকারী দপ্তরগুলির যে কোনও একটি থেকে প্রাপ্ত করা যেতে পারে।
ভারত সরকার
অর্থ মন্ত্রক
অর্থনৈতিক বিষয়ক বিভাগ
বাজেট বিভাগ
নর্থ ব্লক,
নতুন দিল্লি - 110 001
PG/AB/SB
(Visitor Counter : 58
সারওরসায়নমন্ত্রক
সার ক্ষেত্রের সার্বিক বিকাশে এনডিএ সরকার একাধিক পদক্ষেপ নিয়েছে - শ্রী গৌড়া
নয়াদিল্লি, ১০ আগস্ট, ২০২০
কেন্দ্রীয় রসায়ন ও সার মন্ত্রী শ্রী ডি ভি সদানন্দ গৌড়া বলেছেন, কৃষকদের স্বার্থ রক্ষায় সার ক্ষেত্রের সার্বিক অগ্রগতিতে এনডিএ সরকার একাধিক পদক্ষেপ নিয়েছে। কৃষি উৎপাদনশীলতা ধরে রাখতে পুষ্টিকর সারের সর্বাধিক ব্যবহার সম্পর্কে সম্যক ধারণা গড়ে তোলার ওপর গুরুত্ব দিয়ে শ্রী গৌড়া বলেন, সার প্রয়োগের ক্ষেত্রে নতুন নতুন অগ্রগতি সম্পর্কে কৃষকদের সচেতন করে তোলার জন্য সার দপ্তর, কৃষি ও কৃষককল্যাণ দপ্তর এবং কৃষি গবেষণা তথা শিক্ষা দপ্তর যৌথভাবে কৃষকদের সচেতনতার জন্য সারের যথাযথ প্রয়োগ সম্পর্কে কর্মসূচির আয়োজন করেছে।
শ্রী গৌড়া আরও বলেন, সার ও সার প্রযুক্তি ক্ষেত্রে গবেষণা তথা উদ্ভাবনে সংশ্লিষ্ট সকল পক্ষকে উৎসাহিত করতে সার দপ্তরের অধীন রাষ্ট্রায়ত্ত সংস্থাগুলি একটি চিন্তন গোষ্ঠী গঠন করেছে। ইন্ডিয়ান কাউন্সিল ফর ফার্টিলাইজার্স অ্যান্ড ফার্টিলাইজার্স টেকনলজি রিসার্চ নামের এই চিন্তন সংস্থাটি কৃষক সমাজের স্বার্থে সারের সুসম প্রয়োগ সম্পর্কে একাধিক উদ্যোগ নিয়েছে। এছাড়াও, কাউন্সিলের পক্ষ থেকে সার ও সারের উৎপাদন প্রযুক্তি সম্পর্কে গবেষণামূলক প্রয়াস গ্রহণ করা হয়েছে। উদ্দেশ্য, বিভিন্ন গবেষণা প্রতিষ্ঠান, সার শিল্প সংস্থা ও সংশ্লিষ্ট সকল পক্ষের সঙ্গে অংশীদারিত্ব ও সহযোগিতার মাধ্যমে সার উৎপাদনে ব্যবহৃত কাঁচামাল সম্পর্কে সঠিক ধারণা গড়ে তোলা। এখনও পর্যন্ত জেনারেল কাউন্সিলের দুটি বৈঠক এবং কার্যনির্বাহী কমিটির তিনটি বৈঠক আয়োজিত হয়েছে।
(CG/BD/DM
মানবসম্পদবিকাশমন্ত্রক
কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল নিষাঙ্ক কেন্দ্রীয় বিদ্যালয় সংগঠনগুলিকে কোভিড- ১৯ রোগে আক্রান্ত সন্দেহভাজনদের চিকিৎসায় তাদের ভবনগুলি স্থানীয় প্রশাসনকে অস্থায়ীভাবে ব্যবহার করতে দেবার নির্দেশ দিয়েছেন
নয়াদিল্লি, ২৮ মার্চ, ২০২০
কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল নিষাঙ্ক কেন্দ্রীয় বিদ্যালয় সংগঠনগুলিকে কোভিড- ১৯ রোগে আক্রান্ত সন্দেহভাজনদের চিকিৎসার জন্য তাদের ভবনগুলি স্থানীয় প্রশাসনকে অস্থায়ীভাবে ব্যবহার করতে দেবার নির্দেশ দিয়েছেন।
এই নির্দেশ পাওয়ার পর কেন্দ্রীয় বিদ্যালয় সংগঠন সিদ্ধান্ত নিয়েছে যে ,সেনা কর্তৃপক্ষ বা জেলাশাসক অথবা পুলিশের ডেপুটি কমিশনার কিংবা কেন্দ্রীয় বিশ্ববিদ্যালয়ের অধ্যক্ষ বা শীর্ষ আধিকারিকের কাছ থেকে এ ধরনের কোনো চিঠি বা ই-ইমেল এলে সংশ্লিষ্ট কর্তৃপক্ষ কেন্দ্রীয় বিদ্যালয়ের শ্রেণীকক্ষ গুলিতে কোভিড-১৯ রোগে আক্রান্ত সন্দেহভাজনদের রাখার জন্য অস্থায়ীভাবে ব্যবস্থা করে দেওয়া হবে।
(CG/SS
কর্মী, জন-অভিযোগএবংপেনশনমন্ত্রক
লাল বাহাদুর শাস্ত্রী ন্যাশনাল অ্যাকাডেমি অফ অ্যাডমিনিস্ট্রেশনে কোভিড-১৯ সংক্রমণ রোধে সব নীতি-নির্দেশিকা পালন করা হচ্ছে
নয়াদিল্লী, ২১ নভেম্বর, ২০২০
লাল বাহাদুর শাস্ত্রী ন্যাশনাল অ্যাকাডেমি অফ অ্যাডমিনিস্ট্রেশনে ২০শে নভেম্বর থেকে ৫৭ জন প্রশিক্ষণরত আধিকারিকের কোভিড সংক্রমণ ধরা পরেছে। সিভিল সার্ভিস নতুন ব্যাচের ৯৫তম ফাউন্ডেশন কোর্স এখন সেখানে হচ্ছে। ক্যাম্পাসে ৪২৮ জন প্রশিক্ষণরত আধিকারিক রয়েছেন।
স্বরাষ্ট্র মন্ত্রক এবং দেরাদুন জেলা প্রশাসনের কোভিড-১৯ সংক্রমণ শৃঙ্খল ভাঙতে সব নিয়ম অ্যাকাডেমি পালন করছে। যে সমস্ত প্রশিক্ষণরত আধিকারিকদের সংক্রমণ ধরা পরেছে তাদের ২০ তারিখ থেকে কোভিড নির্ধারিত কেন্দ্রে নিভৃতাবাসে রাখা হয়েছে। জেলা প্রশাসনের সহায়তায় আরটি-পিসিআর পদ্ধতিতে ১৬২টি নমুনা পরীক্ষা করা হয়েছে।
অ্যাকাডেমি সিদ্ধান্ত নিয়েছে প্রশিক্ষণ সহ সব রকমের কাজকর্ম তেশরা ডিসেম্বর পর্যন্ত অনলাইনে হবে। প্রশিক্ষণরত আধিকারিক এবং কর্মীদের শারীরিক দূরত্ব বজায় রাখা, মাস্ক পরা এবং ঘন ঘন হাত ধুতে হবে।
প্রশিক্ষণরত আধিকারিকদের হোস্টেলে কর্মীরা যথাযথ নিয়ম মেনে খাবার এবং অন্যান্য জিনিস সরবরাহ করছে।
বিজ্ঞানওপ্রযুক্তিমন্ত্রক
আইআইটি, বেনারস হিন্দু বিশ্ববিদ্যালয়ের কোভিড-১৯এর চিকিৎসার জন্য সার্স-কোভ-২এর মূল প্রোটিজটিকে লক্ষ্য করে ওষুধ ভান্ডারের থেকে অনুমোদিত ওষুধ ব্যবহারের উদ্যোগ
নয়াদিল্লী, ০২ জুন, ২০২০
বিজ্ঞান ও প্রযুক্তি গবেষণা পর্ষদ, আইআইটি বেনারস হিন্দু বিশ্ববিদ্যলয়ের একটি গবেষণা উদ্যোগকে সাহায্যের উদ্যোগ নিয়েছে। সার্স-কোভ-২ প্রতিরোধী ওষুধের থেকে নির্দিষ্ট যৌগ খুঁজে বের করাই এই গবেষণার মূল উদ্দেশ্য।
কোভিড-১৯ মহামারীর জন্য সারা বিশ্ব ওষুধ এবং টিকার অনুসন্ধান করছে। বর্তমানে সংক্রমিত ব্যক্তিদের চিকিৎসার জন্য বাজারে যেসব ওষুধ রয়েছে সেগুলির মধ্যে কোনগুলি প্রয়োগ করা যায় তা নিয়েই মূলত অনুসন্ধান চলছে।
গবেষকদের এই দলটি এফডিএ-এর তথ্যভান্ডার থেকে অনুমোদিত ওষুধ নিয়ে পরীক্ষা-নিরীক্ষা চালাবে। সার্স-কোভ-২এর মূল প্রোটিজটি একটি গুরুত্বপূর্ণ উৎসেচক, যেটির মাধ্যমে মূল গবেষণা চালানো হবে। এই উৎসেচকের গঠন স্ফটিক আকারের হওয়ায় গবেষকদের পক্ষে তা সুবিধা হবে। সার্স-কোভ-২ এম্প্রো প্রোটিনের পুনর্গঠনের প্রক্রিয়া নিয়ে এই গবেষকরা গবেষণা চালাচ্ছেন। কারণ এই এম্প্রো প্রোটিন থেকে ভাইরাসের পলিপ্রোটিনের বিষয়টি জানতে পারলে ভাইরাস বিরোধী প্রভাব সম্পর্কে গবেষকরা ধারণা পাবেন। ওষুধের তথ্য ভান্ডার থেকে কোন ওষুধটি এই ভাইরাল বিরোধী কাজে সহায়ক হবে বিজ্ঞানীরা এখন সেটিরই সন্ধান করছেন।
(CG/CB/NS
সংখ্যালঘুবিষয়কমন্ত্রক
ভারত থেকে মুসলমানরা এ বছরের হজ যাত্রায় সৌদি আরবে যাবেন না
করোনা মহামারীর জন্য হজ তীর্থযাত্রীদের ভারত থেকে এ বছর  না পাঠানোর পরামর্শ দিয়েছে সৌদি আরব
নয়াদিল্লী, ২৩ জুন, ২০২০
কেন্দ্রীয় সংখ্যালঘু বিষয়ক মন্ত্রী শ্রী মুক্তার আব্বাস নাকভি জানিয়েছেন, করোনা মহামারীর ফলে উদ্ভুত সংকট এবং জনসাধারণের স্বাস্থ্যের কথা বিবেচনা করে সৌদি আরব সরকারের সিদ্ধান্তকে সম্মান জানিয়ে এ বছর  ভারত থেকে মুসলমানরা হজ করতে যাবেন না। তিনি আজ সাংবাদিকদের এ তথ্য জানিয়েছেন।
শ্রী নাকভি জানান, গতকাল সৌদি আরবের হজ ও উমরাহ মন্ত্রী ডঃ মোহাম্মেদ সালেহ বিন তাহের বেন্তেন তাঁকে ফোন করেন এবং করোনা মহামারীর কারণে ভারত থেকে হজ তীর্থযাত্রীদের না পাঠানোর পরামর্শ দেন। এ বিষয়ে তাঁরা বিস্তারিত আলোচনা করেন। সারা বিশ্বের সঙ্গে সৌদি আরবেও এই মহামারী প্রভাব ফেলেছে।
শ্রী নাকভি বলেন, ২০২০ সালের হজ যাত্রার জন্য ২,১৩,০০০টি আবেদন জমা পড়েছিল। আজ থেকে আবেদনকারীদের প্রদেয় অর্থ পুরোটাই ফিরিয়ে দেওয়ার প্রক্রিয়া শুরু হয়েছে। আবেদনকারীদের ব্যাঙ্ক অ্যাকাউন্টে অনলাইনের মাধ্যমে সরাসরি এই টাকা ফেরত দেওয়া হবে।
মন্ত্রী জানান, এ বছর ২ হাজার ৩০০র বেশি মহিলা মেহরম  ছাড়াই হজ করতে যাবার আবেদন জানিয়েছিলেন। এই মহিলারা আগামী বছর  তাঁদের আবেদনের ভিত্তিতে হজ করতে যেতে পারবেন। আগামী বছর যেসব মহিলা নতুনভাবে দরখাস্ত জমা দেবেন তাঁরাও হজ করতে যাবার অনুমতি পাবেন।
শ্রী নাকভি জানিয়েছেন ২০১৯ সালে ২ লক্ষ ভারতীয় মুসলমান হজ করেছেন যাঁদের মধ্যে ৫০ শতাংশই মহিলা। ২০১৮ সালে সরকার মহিলাদের মেহরম ছাড়া হজ করতে যাওয়ার অনুমতি দেওয়ার পর ৩০৪০ জন মহিলা গত বছর পুরুষ সঙ্গী ছাড়াই হজ করতে যান।
গতকাল সৌদি আরবের হজ ও উমরাহ মন্ত্রক এক বিবৃতি প্রকাশ করেছে। ওই বিবৃতিতে বলা হয়েছে, করোনা মহামারীর কারণে এবং জনবহুল এলাকায় ও ভিড়ের মধ্যে করোনা সংক্রমণ দ্রুত ছড়িয়ে পরার ঝুঁকি থাকায় এ বছর  সীমিত সংখ্যক তীর্থযাত্রী হজ করতে পারবেন। সৌদি আরবে বর্তমানে বসবাসরত বিভিন্ন দেশের নাগরিকরাই এই সুযোগ পাবেন। জনস্বাস্থ্যের কথা বিবেচনা করে সুরক্ষিতভাবে হজ পালনের জন্য এই সিদ্ধান্ত নেওয়া হয়েছে। এক্ষেত্রে সমস্ত সতর্কতামূলক ব্যবস্থা এবং শারীরিক দূরত্ব বজায় রাখা হবে।
(CG/CB/NS
প্রধানমন্ত্রীরদপ্তর
তামিলনাড়ুর চেঙ্গালপাত্তুতে দুর্ঘটনায় প্রাণহানির খবরে প্রধানমন্ত্রীর শোক প্রকাশ
নয়াদিল্লি, ৮ জুলাই, ২০২২
প্রধানমন্ত্রী শ্রী নরেন্দ্র মোদী তামিলনাড়ুর চেঙ্গালপাত্তু জেলায় দুর্ঘটনায় প্রাণহানির খবরে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “চেঙ্গালপত্তুতে দুর্ঘটনায় প্রাণহানির খবরে আমি শোকাহত। স্বজনহারাদের প্রতি সমবেদনা জানাই। আহতদের দ্রুত আরোগ্য কামনা করি। প্রধানমন্ত্রী @narendramodi”
(PG/CB/DM
প্রতিরক্ষামন্ত্রক
গুজরাটের গান্ধীনগরে ডেফএক্সপো ২০২২ আয়োজনের প্রস্তুতির পর্যালোচনা করেছেন প্রতিরক্ষা মন্ত্রী শ্রী রাজনাথ সিং
নয়াদিল্লি, ২৮ ফেব্রুয়ারি, ২০২২
প্রতিরক্ষা মন্ত্রী শ্রী রাজনাথ সিং ২০২২ – এর ডেফএক্সপো আয়োজনের প্রস্তুতির পর্যালোচনা করেছেন। স্থল, জল, বিমানবাহিনী ও দেশের অভ্যন্তরে নিরাপত্তা ব্যবস্থার জন্য বিভিন্ন সংস্থা যেসব পণ্য সামগ্রী উদ্ভাবন করেছে, সেগুলি এশিয়ার বৃহত্তম এই প্রদর্শনীতে দেখানো হবে। ১০ই ফেব্রুয়ারি ভারতে স্বাস্থ্য সংক্রান্ত বিধির ক্ষেত্রে কিছু ছাড় দেওয়ায় এবং দেশ জুড়ে কোভিড সংক্রমিতের হার নিম্নমুখী হওয়ায় এবারের প্রদর্শনী বিশেষ গুরুত্ব পেয়েছে। গত বছর কোভিডের কারণে প্রদর্শনী আয়োজনের ক্ষেত্রে কিছু অনিশ্চয়তা দেখা দিয়েছিল।
ডেফএক্সপো ২০২২ – এর মূল ভাবনা হ’ল - ভারতের ‘গর্বের পথ’। এবারের প্রদর্শনী হাইব্রিড পদ্ধতিতে অনুষ্ঠিত হবে। বেশ কিছু স্টল ভার্চ্যুয়াল পদ্ধতিতে শ্রোতা-দর্শকদের সামনে উপস্থাপিত হবে। সবরমতী নদী তীরে সর্বসাধারণের জন্য প্রতিরক্ষা ক্ষেত্রে ব্যবহৃত বিভিন্ন সরঞ্জাম প্রদর্শনের পাশাপাশি, হেলিপ্যাড প্রদর্শনী কেন্দ্রে বিভিন্ন সরঞ্জাম প্রদর্শিত হবে। এছাড়াও, মহাত্মা মন্দির কনভেনশন অ্যান্ড এক্সিবিশন সেন্টারে আলোচনাচক্রের আয়োজন করা হয়েছে। প্রতিরক্ষা মন্ত্রী জানিয়েছেন, ৭৮টি দেশ এই মেলায় অংশ নেবে। ৩৯টি মন্ত্রী পর্যায়ের প্রতিনিধিদল প্রদর্শনী ঘুরে দেখবেন। প্রদর্শনীতে ১ হাজারেরও বেশি সংস্থা যোগদান করবে। ২০২০-র ফেব্রুয়ারি মাসে লক্ষ্ণৌতে ডেফএক্সপো অনুষ্ঠিত হওয়ার পর এবার গান্ধীনগরে এটি আয়োজন করা হয়েছে। প্রদর্শনীতে ১৪ই মার্চ তরুণ শিল্পোদ্যোগীদের সঙ্গে স্কুল-কলেজের ছাত্রছাত্রীদের মতবিনিময়ের সুযোগ থাকছে।
এই অঞ্চলে শান্তি ও সুরক্ষা নিশ্চিত করতে সংশ্লিষ্ট সবপক্ষের বাণিজ্যিক স্বার্থ বজায় রেখে বিদেশি সংস্থাগুলিকে এদেশে বিনিয়োগে উৎসাহিত করার নীতির সঙ্গে সাযুজ্য রেখে ডেফএক্সপো ২০২২ অনুষ্ঠিত হতে চলেছে। পর্যালোচনা বৈঠকের পর এবারের প্রদর্শনী যে সফল হবে, সে বিষয়ে প্রতিরক্ষা মন্ত্রী আশাবাদী। বৈঠকে প্রতিরক্ষা প্রতিমন্ত্রী শ্রী অজয় ভাট, সেনাবাহিনীর প্রধান জেনারেল মনোজ মুকুন্দ নারভানে, প্রতিরক্ষা সচিব ডঃ অজয় কুমার, ডিআরডিও-র চেয়ারম্যান ডঃ জি সতীশ রেড্ডি প্রমুখ উপস্থিত ছিলেন।
CG/CB/SB
(Visitor Counter : 113
প্রধানমন্ত্রীরদপ্তর
আগামী ১৭ নভেম্বর ৮২তম সর্বভারতীয় প্রিসাইডিং অফিসারদের সম্মেলনে উদ্বোধনী ভাষণ দেবেন প্রধানমন্ত্রী
নতুন দিল্লি,১৫ নভেম্বর, ২০২১
প্রধানমন্ত্রী শ্রী নরেন্দ্র মোদী আগামী ১৭ নভেম্বর সকাল ১০ টায় ৮২তম সর্বভারতীয় প্রিসাইডিং অফিসারদের সম্মেলনে ভিডিও কনফারেন্সের মাধ্যমে উদ্বোধনী ভাষণ দেবেন।
সর্বভারতীয় প্রিসাইডিং অফিসার সম্মেলন হল দেশের আইন সভাগুলির সর্বোচ্চ সংস্থা। এবছর শতবর্ষ উদযাপন করছে এই সংস্থা।১৭-১৮ নভেম্বর সিমলায় এআইপিওসি অনুষ্ঠিত হবে। উল্লেখ্য ১৯২১ সালে সিমলায় প্রথম এই সম্মেলন অনুষ্ঠিত হয়।
লোকসভার অধ্যক্ষ, রাজ্য সভার ডেপুটি চেয়ারম্যান এবং হিমাচল প্রদেশের মুখ্যমন্ত্রী অনুষ্ঠানে উপস্থিত থাকবেন।
CG/SS
(
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ১৫ই অক্টোবর, ২০২১
দেশজুড়ে টিকাকরণ অভিযানে এ পর্যন্ত ৯৭ কোটি ১৪ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ১৬,৮৬২ জন ।
বর্তমানে কোভিড মুক্ত হওয়ার হার ৯৮.০৭%। ২০২০-র মার্চের পর যা সর্বোচ্চ ।
গত চব্বিশ ঘন্টায় আরোগ্য লাভ করেছেন ১৯হাজার ৩শো ৯১জন।
সারা দেশে এ পর্যন্ত মোট সুস্থ হয়েছেন ৩ কোটি ৩৩ লক্ষ ৮২হাজার ১০০ জন।
মোট সংক্রমিতের ১%র কম, মাত্র ০.৬% এখন চিকিৎসাধীন ।২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ২লক্ষ ৩ হাজার ৬শো৭৮ জন।
সাপ্তাহিক সংক্রমিতের হার ১১২ দিন ধরে ৩ শতাংশের নিচে রয়েছে, বর্তমানে ১.৪২%।
দৈনিক সংক্রমিতের হার গত ৪৬ দিন ধরে ৩ শতাংশের কম, আজ এই হার ১.৪৩%।
মোট নমুনা পরীক্ষা হয়েছে ৫৮কোটি ৮৮লক্ষ।
CG/CB/SFS
(Visitor Counter : 92
জলশক্তি মন্ত্রক
কেন্দ্রীয় জলশক্তি মন্ত্রী আগামীকাল জয়পুরে ১১টি রাজ্য ও কেন্দ্রশাসিত অঞ্চলের আঞ্চলিক সম্মেলনে পৌরোহিত্য করবেন
নতুন দিল্লি, ৭ এপ্রিল, ২০২২
[প্রারম্ভিক পর্ব]
কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত আগামীকাল  জয়পুরে ৮টি রাজ্য ও ৩টি কেন্দ্রশাসিত অঞ্চলের আঞ্চলিক সম্মেলনে পৌরোহিত্য করবেন। এই রাজ্য ও কেন্দ্রশাসিত অঞ্চলগুলিতে জলজীবন মিশন এবং স্বচ্ছ ভারত মিশন - গ্রামীণ কর্মসূচিতে এযাবৎ অগ্রগতি পর্যালোচনা করা হবে। সম্মেলনে গোয়া, গুজরাট, হরিয়ানা, হিমাচলপ্রদেশ, মহারাষ্ট্র, পাঞ্জাব, রাজস্থান, উত্তরাখন্ড, জম্মু ও কাশ্মীর, লাদাখ, দমন ও দিউ তথা দাদরা ও নগরহাভেলির মন্ত্রী ও প্রতিনিধিরা যোগ দেবেন।
এই সম্মেলনের মাধ্যমে জল জীবন মিশন রূপায়নে যে সমস্ত চ্যালেঞ্জের সম্মুখীন হতে হয়েছে, তার সম্ভাব্য সমাধান খুঁজে বের করা এবং কর্মসূচি রূপায়নে লব্ধ অভিজ্ঞতা বিনিময় করা হবে। এছাড়াও বিভিন্ন রাজ্য / কেন্দ্রশাসিত অঞ্চলগুলিতে ফ্ল্যাগশিপ এই কর্মসূচি রূপায়নে যে অগ্রগতি হয়েছে, তা নিয়ে আলোচনার পাশাপাশি ভবিষ্যৎ রূপরেখা প্রণয়ন নিয়েও কথা হবে। কেন্দ্রীয় পানীয় জল ও স্বচ্ছতা দপ্তরের সচিব, জল জীবন মিশনের অতিরিক্ত সচিব ও মিশন ডায়রেক্টর সহ অংশগ্রহণকারী রাজ্যের উচ্চপদস্থ আধিকারিকরা বিভিন্ন বিষয়ে আলোচনা করবেন।
জল জীবন মিশনের রূপায়ন নিয়ে এই আলোচনায় কাজের গতি, প্রযুক্তির ব্যবহার, কর্মীদের প্রশিক্ষণ, দক্ষতা বৃদ্ধি, জলের গুণমানের ওপর নজরদারি প্রভৃতি বিষয়ে অগ্রাধিকার পাবে। সম্মেলনের দ্বিতীয় পর্বে এই মিশন রূপায়নে যে সমস্ত চ্যালেঞ্জের সম্মুখীন হতে হচ্ছে, সে সম্পর্কেও আলোচনা হওয়ার কথা রয়েছে।
প্রধানমন্ত্রীর সবকা সাথ, সবকা বিকাশ, সবকা বিশ্বাস এবং সবকা প্রয়াসের দৃষ্টিভঙ্গীকে বিবেচনায় রেখে দেশে ১০৭টি জেলার ৭০ হাজার গ্রামপঞ্চায়েত এবং ১ লক্ষ ৪৬ হাজার গ্রামে প্রতিটি বাড়িতে জল পৌঁছে গেছে। তিনটি রাজ্য - গোয়া, তেলেঙ্গানা ও হরিয়ানা সহ তিনটি কেন্দ্রশাসিত অঞ্চলে প্রতিটি পরিবারে পাইপবাহিত জল সংযোগের সুবিধা পৌঁছে দেওয়া হয়েছে। রাজ্য / কেন্দ্রশাসিত অঞ্চলগুলির কাছ থেকে পাওয়া গত আড়াই বছরের তথ্যানুযায়ী ৬ কোটি ১৫ লক্ষ গ্রামীণ পরিবারে পাইপবাহিত জল সংযোগ পৌঁছে দেওয়া হয়েছে এবং গত ৬ এপ্রিল পর্যন্ত প্রায় ৯ কোটি ৩৯ লক্ষ পরিবারে পাইপবাহিত জল সংযোগের সুবিধা পৌঁছে গেছে। এখনও পর্যন্ত ৮ লক্ষ ৫৫ হাজারের বেশি বিদ্যালয় এবং ৮ লক্ষ ৮২ হাজারের বেশি অঙ্গনওয়াড়ি কেন্দ্রে পাইপবাহিত জল সংযোগের সুবিধা চালু হয়েছে।
CG/BD/AS/
(Visitor Counter : 98
কেন্দ্রীয়মন্ত্রিসভা
দেশে গবেষণা পরিকাঠামোকে শক্তিশালী করে তুলতে সংসদে ন্যাশনাল রিসার্চ ফাউন্ডেশন বিল, ২০২৩ পেশে অনুমোদন কেন্দ্রীয় মন্ত্রিসভায়
নয়াদিল্লি, ২৮ জুন, ২০২৩
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভা আজ ন্যাশনাল রিসার্চ ফাউন্ডেশন বিল , ২০২৩ সংসদে পেশে অনুমোদন দিয়েছে। অনুমোদিত বিলটি এনআরএফ প্রতিষ্ঠার পথ প্রশস্ত করবে, যা গবেষণা ও উন্নয়নের বিষয়ে প্রচার বৃদ্ধি করবে এবং ভারতে কলেজ, বিশ্ববিদ্যালয়, গবেষণা প্রতিষ্ঠান, গবেষণা ও উন্নয়নমূলক পরীক্ষাগারগুলিতে গবেষণা ও উদ্ভাবনের সংস্কৃতির বিষয়ে উৎসাহ যোগাবে।
এই বিলটি সংসদে অনুমোদনের পর এনআরএফ প্রতিষ্ঠিত হবে, জাতীয় শিক্ষা নীতি  – এর সুপারিশ অনুসারে একটি নিয়ামক সংস্থা দেশে বৈজ্ঞানিক গবেষণার উচ্চস্তরীয় কৌশলগত দিক নির্দেশ করবে। এর জন্য ৫ বছরে  আনুমানিক ব্যয় ধরা হয়েছে ৫০ হাজার কোটি টাকা।
এনআরএফ – এর প্রশাসনিক বিভাগ হবে বিজ্ঞান ও প্রযুক্তি দপ্তর, যা গবেষক ও বিভিন্ন বিষয়ের পেশাদারদের সমন্বয়ে গঠিত একটি গভর্নিং বোর্ড দ্বারা নিয়ন্ত্রিত হবে। যেহুতু, এনআরএফ – এর পরিধি বিস্তৃত, সমস্ত মন্ত্রকে এর প্রভাব রয়েছে, তাই প্রধানমন্ত্রী পদাধিকার বলে এই বোর্ডের সভাপতি হবেন। কেন্দ্রীয় বিজ্ঞান ও প্রযুক্তি মন্ত্রী এবং শিক্ষা মন্ত্রী পদাধিকার বলে সহ-সভাপতি হবেন। এনআরএফ – এর কাজ ভারত সরকারের প্রধান বৈজ্ঞানিক উপদেষ্টার সভাপতিত্বে একটি কার্যনির্বাহী পর্ষদ দ্বারা পরিচালিত হবে।
(এনআরএফ শিল্প সংস্থা, শিক্ষা প্রতিষ্ঠান, সরকারের বিভিন্ন দপ্তর এবং গবেষণা প্রতিষ্ঠানগুলির মধ্যে সমন্বয় গড়ে তুলবে।
CG/SS/SB…
স্বরাষ্ট্র মন্ত্রক
সুপার সাইক্লোনিক ঘূর্ণিঝড় ‘আমফান’ মোকাবিলায় প্রস্তুতি খতিয়ে দেখতে এনসিএমসি’র পক্ষ থেকে পুনরায় আহ্বান জানানো হয়েছে
নয়াদিল্লি, ১৯ মে, ২০২০
অতি প্রবল সামুদ্রিক ঘূর্ণিঝড় আমফান মোকাবিলায় সংশ্লিষ্ট রাজ্য ও কেন্দ্রীয় মন্ত্রক তথা এজেন্সিগুলির প্রস্তুতি খতিয়ে দেখতে জাতীয় সঙ্কট মোকাবিলা কমিটির  তৃতীয় বৈঠকে পৌরহিত্য করলেন কেন্দ্রীয় স্বরাষ্ট্র সচিব শ্রী রাজীব গৌবা।
ভারতীয় আবহাওয়া বিজ্ঞান দপ্তরের পক্ষ থেকে জানানো হয়েছে, সুপার সাইক্লোন আমফান পশ্চিমবঙ্গ উপকূলে আগামীকাল দুপুর/সন্ধ্যা নাগাদ আছড়ে পড়ার সম্ভাবনা রয়েছে। এর ফলে, উপকূল এলাকায় ঘন্টায় ১৫৫-১৬৫ কিলোমিটার গতিবেগে ঝড়ো হাওয়া বইবে। প্রবল এই বায়ু প্রবাহের গতিবেগ ঘন্টায় ১৮৫ কিলোমিটার হতে পারে বলে আভাস দেওয়া হয়েছে। অতিভারী বৃষ্টির পাশাপাশি, রাজ্যের উপকূল বরাবর জেলাগুলিতে ৪-৫ মিটার উচ্চতায় ঢেউ উঠবে। অতি প্রবল এই ঘূর্ণিঝড়ের প্রভাব পড়বে পূর্ব মেদিনীপুর, উত্তর ও দক্ষিণ ২৪ পরগনা, হাওড়া, হুগলি এবং কলকাতায়। উল্লেখ করা যেতে পারে, গত বছরের ৯ই নভেম্বর ঘূর্ণিঝড় বুলবুলের আঘাতে যে পরিমাণ ক্ষয়ক্ষতি হয়েছিল, এবার তারচেয়েও বেশি হবে বলে মনে করা হচ্ছে।
সুপার সাইক্লোনিক ঘূর্ণিঝড় আমফানের প্রভাবে ওডিশার উপকূলবর্তী জেলাগুলিতে অতিভারী বৃষ্টিপাতের পাশাপাশি, ঝড়ো হাওয়া বইবে এবং ঢেউয়ের উচ্চতাও বাড়বে।
ওডিশার মুখ্যসচিব ও পশ্চিমবঙ্গের অতিরিক্ত মুখ্যসচিব জাতীয় সঙ্কট মোকাবিলা কমিটিকে আশ্বস্ত করে বলেছেন, তাঁদের পক্ষ থেকে যাবতীয় প্রস্তুতিমূলক ব্যবস্থা নেওয়া হয়েছে। নীচু এলাকাগুলি থেকে মানুষজনকে নিরাপদে সরিয়ে নিয়ে যাওয়ার কাজ জোর কদমে চলছে বলেও তাঁরা জানিয়েছেন। নীচু এলাকার মানুষের জন্য খাদ্যশস্য, পানীয় জল এবং অন্যান্য নিত্য প্রয়োজনীয় সামগ্রী মজুত করা হয়েছে। ইতিমধ্যেই বিদ্যুৎ ও টেলিযোগাযোগ পরিষেবা পুনর্বহাল করার জন্য দল পাঠানো হয়েছে।
রাজ্য ও কেন্দ্রীয় এজেন্সিগুলির প্রস্তুতি খতিয়ে দেখে ক্যাবিনেট সচিব রাজ্য সরকারগুলিকে নীচু এলাকা থেকে মানুষকে নিরাপদে অন্যর সরিয়ে নিয়ে যাওয়ার নির্দেশ দিয়েছেন এবং পর্যাপ্ত খাদ্যশস্য, জল ও ওষুধপত্র বজায় রাখতে বলেছেন। সড়কে যাতায়াত ব্যবস্থা অব্যাহত রাখার জন্যও প্রয়োজনীয় ব্যবস্থা নিতে বলা হয়েছে।
উল্লেখ করা যেতে পারে, জাতীয় বিপর্যয় মোকাবিলা বাহিনীর ৩৬টি দলকে ইতিমধ্যেই এই দুই রাজ্যে মোতায়েন করা হয়েছে। ত্রাণ ও উদ্ধার কাজের জন্য সেনাবাহিনী ও নৌ-বাহিনীর পাশাপাশি, উপকূল রক্ষী বাহিনীও প্রস্তুত রয়েছে। জরুরি পরিষেবা অব্যাহত রাখতে টেলিযোগাযোগ ও বিদ্যুৎ মন্ত্রকের এজেন্সিগুলির আধিকারিকদের ঐ দুই রাজ্যে পাঠানো হয়েছে।
ওডিশার মুখ্যসচিব ও পশ্চিমবঙ্গের স্বরাষ্ট্র সচিব ভিডিও কনফারেন্সের মাধ্যমে এই পর্যালোচনা বৈঠকে যোগ দেন। এছাড়াও, স্বরাষ্ট্র মন্ত্রক, প্রতিরক্ষা মন্ত্রক, স্বাস্থ্য মন্ত্রক, ভারতীয় আবহাওয়া বিজ্ঞান দপ্তর, এনডিএমএ এবং এনডিআরএফ – এর আধিকারিকরাও বৈঠকে অংশ নেন।
উদ্ভূত পরিস্থিতি পর্যালোচনায় জাতীয় সঙ্কট মোকাবিলা কমিটি পুনরায় বৈঠকে বসবে।
(CG/BD/SB
বিজ্ঞানওপ্রযুক্তিমন্ত্রক
গ্রামাঞ্চলে কোভিড-১৯এর নমুনা পরীক্ষার জন্য সস্তার কিট তৈরির উদ্যোগ
নয়াদিল্লী, ২১ আগস্ট, ২০২০
কোভিড-১৯ মহামারী দেশের প্রত্যন্ত অঞ্চলে নমুনা পরীক্ষার ক্ষেত্রে বড় সমস্যার সৃষ্টি করেছে। প্রত্যন্ত অঞ্চলে যথাযথ পরিকাঠামো না থাকায় স্বল্প মূল্যের যন্ত্র উদ্ভাবনের প্রয়োজনীয়তা দেখা দিয়েছে। কোভিডের পরীক্ষার জন্য নমুনা সংগ্রহ করে রাখার যথাযথ পরিকাঠামোও সংশ্লিষ্ট অঞ্চলে পাওয়া যায়না। রাঁচির মেসরার বিড়লা ইন্সটিটিউট অফ টেকনোলজি, করোনা ভাইরাসের নির্দিষ্ট প্রোটিন শনাক্তকরণের জন্য একটি যন্ত্র উদ্ভাবন করেছে। এই যন্ত্রের সাহায্যে দ্রুত সংক্রমণ শনাক্ত করা সম্ভব। বিজ্ঞান ও প্রযুক্তি দপ্তরের অধীনস্থ স্বায়ত্ত্বশাসিত সংস্থা বিজ্ঞান ও প্রযুক্তি গবেষণা পর্ষদ এই কাজে সাহায্য করেছে।
সার্স-কো-ভি২ শনাক্তকরণের জন্য গবেষকরা অ্যাপ্টামের ভিত্তিক শনাক্তকরণের একটি কিট উদ্ভাবন করেছেন যার সাহায্যে মার্স এবং সার্স-কো-ভি১ শনাক্ত করাও সম্ভব। বিআইটি মেসরার অ্যাসিসটেন্ট প্রফেসার ডঃ অভিমন্যু দেব ভুবনেশ্বরের ইন্সটিটিউট অফ লাইফ সায়েন্সেস-এ এই কিটগুলি পরীক্ষা করে সন্তোষজনক ফল পেয়েছেন। যদি কোন নমুনায় সার্স ভাইরাস থাকে তাহলে খুব কম সময়ের মধ্যেই ওই কিটের রঙ বদলে যাবে এবং ভাইরাসটি শনাক্ত করা সম্ভব হবে। এই কিট তৈরি করতে বেশি খরচও হবেনা।
(CG/CB/NS